{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":12,"n_cols":6,"rows_kept":12,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt Natječaja za provedbu mjere 21 „Izvanredna privremena potpora poljoprivrednicima i MSP-ovima koji su posebno pogođeni krizom uzrokovanom bolešću COVID-19“ – „MSP-ovi“"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"DAVOR ŠKRTIĆ","NATJEČAJ","Poštovani,\n\nKao uvjet prihvatljivosti naveden je sljedeći:\n„Prihodi i primici će se umanjiti za sve vrste potpora koje je Ministarstvo poljoprivrede isplatilo u 2019. i 2020. godini, kao i jedinice lokalne i područne (regionalne) samouprave (de minimis potpore).“\n\nOvim uvjetom nisu obuhvaćene i ne spominju se izvanredne potpore COVID-19 pandemije niti potpore COVID-19 Hrvatskog zavoda za zapošljavanje koje su direktno knjižene u prihodima i primicima korisnika. Iste su proizašle iz pada poslovanja u pojedinom razdoblju tijekom godine ili slijedom zatvaranja/obustave poslovanja odlukom Stožera obzirom da se neki poljoprivredni proizvođači bave i drugim djelatnostima osim poljoprivredom. Oni korisnici koji su ih knjižili kao prihode ili primitke stavljeni su u nepovoljan položaj naspram onih koji nisu koristili tu mogućnost te ih nisu prikazali u svojim poslovnim knjigama za proteklu 2020. godinu. Shodno navedenom iste izvanredne potpore za COVID-19 ne bi trebalo obračunavati u prihode/primitke, te bi korisnici koji su ih priznali trebali dostaviti dokaze o njihovom knjiženju."]
[2,"Hrvatska poljoprivredna komora","2.UVJETI PRIHVATLJIVOSTI,\n2.1Uvjeti prihvatljivosti korisnika","Predlažemo: zadruge moraju imati drugačije uvjete prihvatljivosti od ostalih MPS-ova."]
[3,"Hrvatska poljoprivredna komora","2.UVJETI PRIHVATLJIVOSTI,\n2.1Uvjeti prihvatljivosti korisnika","Članak 2.1 stavak a. treba glasiti: \na. Korisnici moraju biti registrirani u odgovarajućim upisnicima Ministarstva poljoprivrede (Upisnik objekata i subjekata u poslovanju s hranom životinjskog podrijetla, Registar primarnih proizvođača hrane za životinje, Vinogradarski registar ) i/ili Ministarstva zdravstva (Upisnik objekata i subjekata u poslovanju s hranom) ili Posjedovanje Rješenja za posebne uvjete za proizvodnju predmeta opće uporabe zaključno s 31. prosinca 2019. godine.\n\nČlanak 2.1 stavak c. treba glasiti:\nc.      Korisnici u razdoblju od 1. siječnja do 31. prosinca 2020. godine imaju evidentirano smanjenje primitaka ili smanjenje poslovnih prihoda od minimalno 15%, odnosno od najmanje 37.795,50 kuna , u odnosu na isto razdoblje u 2019. godini, ili smanjenje primitaka samo u gotovini.\nSmanjenje primitaka od pojedinačne djelatnosti, primitaka od samostalne djelatnosti,  poslovnih prihoda će se utvrditi iz:\nGodišnjih financijskih izvješća za poduzetnike, pravne i fizičke osobe koji su na temelju Zakona o računovodstvu („Narodne novine“, br. 78/2015, 134/2015, 120/2013, 116/2018, 42/2020 i 47/2020) obveznici podnošenja godišnjih financijskih izvješća (poslovni prihodi).\nObrazloženje: u poslovne prihode se ubrajaju i svi mjere potpore, pozajmice, krediti, polog utržaka, povrati po mjerama RR i sl. A smanjenje primitka iz pojedinačne djelatnosti se ne može utvrditi na ovakav način, dakle utvrditi sam poslovni prihod bez gore navedenih ostalih prihoda.\n    · DOH (Obrazac P-PPI, ukupni primici umanjeni za kolonu v.2. razlika između prometa po žiro-računu i iskazanih primitaka) ili PO-SD obrazaca (ukupno naplaćeni primici) za obveznike poreza na dohodak."]
[4,"Iva Krušić","2.UVJETI PRIHVATLJIVOSTI,\n2.1Uvjeti prihvatljivosti korisnika","\"Osnovno ustavno načelo je da se svim poduzetnicima mora osigurati jednak pravni položaj na tržištu sukladno odredbi članka 49. stavka 2. Ustava („Narodne novine“, broj 56/90., 135/97., 8/98. – pročišćeni tekst, 113/00., 124/00. – pročišćeni tekst, 28/01., 41/01. – pročišćeni tekst, 55/01. – ispravak),  76/10., 85/10.- pročišćeni tekst i 5/14.-Odluka Ustavnog suda).\n\n \n\nNatječaj za provedbu mjere 21 „Izvanredna privremena potpora poljoprivrednicima i MSP-ovima koji su posebno pogođeni krizom uzrokovanom bolešću COVID-19“ „MSP-ovi“, koji je objavljen 26. listopada 2020. i Natječaj koji je na javnom savjetovanju imaju istovjetnu svrhu - dodjelu potpore MSP-ovima koji su posebno pogođeni krizom uzrokovanom bolešću COVID-19.\n\n \n\nZato nije prihvatljivo da se u Natječajima, koji imaju iste referentne godine – 2019. i 2020., propisuju različiti uvjeti prihvatljivosti - smanjenje priljeva (Natječaj od 26. listopada 2020.) odnosno smanjenje primitaka ili smanjenje prihoda po objavljenom nacrtu Natječaja. Agencija, iako je bilo zahtjeva i pitanja po Natječaju iz listopada 2020., nije htjela prihvatiti izmjenu tog uvjeta prihvatljivosti.\n\n \n\nUvjet prihvatljivosti iz točke 2.1. podtočke 3) Nacrta Natječaja je protivan svrsi Natječaja i zdravom razumu. Ako je smanjenje priljeva po Natječaju iz listopada 2020. bio veći od 371.975,00 kn, tada Korisnici, koji su ostvarili potporu po tom Natječaju, imaju pravo na sudjelovanje i u ovom novom Natječaju za onu razliku smanjenja priljeva koja premašuje iznos od 371.975,00 kn, a maksimalni iznos razlike može biti 377.955,00 kuna pod uvjetom da je zadovoljen uvjet ukupne de minimis potpore u posljednje tri financijske godine.\n\n \n\nZato se predlaže izmjena Uvjeta prihvatljivosti korisnika sukladno navedenim primjedbama.\""]
[5,"Jure Vukušić","2.UVJETI PRIHVATLJIVOSTI,\n2.1Uvjeti prihvatljivosti korisnika","Iz točke 2.1. Uvjeti prihvatljivosti očigledno je da su prihvatljivi korisnici MSP koji se bave preradom,plasiranjem na tržište ili razvojem poljoprivrednih proizvoda……. Kada gledamo prihode i oni bi trebali biti iz ovih djelatnosti, ali što onda ako ima i prihode iz drugih djelatnosti, građevinarstva npr.. Hoće li i taj prihod biti uključen? \nObveznici predaje GFI dostavljaju i takve podatke i Fini i Poreznoj."]
[6,"DARIJAN VINTER","2.UVJETI PRIHVATLJIVOSTI,\n2.1Uvjeti prihvatljivosti korisnika","Potrebno je jasnije definirati za koje isplaćene potpore će se umanjiti primici. Nejasno je da li samo za DE MINIMIS ili i druge primljene potpore u sklopu investicijskih mjera. S obzirom na to da se prihod od potpore za ulaganje u dugotrajnu imovinu razgraničava nejasno je da li će se izuzeti razgraničeni dio prihoda i da li isto ne predstavlja dvostruko financiranje. Molim Vas da jasnije definirate ovu točku s ciljem izbjegavanja nejasnoća kod prijave na natječaj."]
[7,"Maksima savjetovanje d.o.o.","2.UVJETI PRIHVATLJIVOSTI,\n2.1Uvjeti prihvatljivosti korisnika","U točki 2.1. Uvjeti prihvatljivosti korisnika, stavak (3) je navedeno da korisnici koji su već dobili potporu na pretodnom natječaju za ovu Mjeru 21, nisu prihvatljivi za ovaj natječaj. S obzirom da su se u prethodnom natječaju uspoređivali priljevi za prvih 9 mjeseci 2020. godine u odnosu na isto razdoblje 2019. godine, a da će se prema ovom natječaju uspoređivati podatci za svih 12 mjeseci 2020. godine u odnosu na isto razdoblje 2019. godine, smatramo da se ovime krši načelo jednakog postupanja jer su na ovaj način stavljeni u neravnopravan položaj korisnici koji su se prijavili na prethodni natječaj i ostvarili potporu po osnovi smanjenja priljeva za prvih 9 mjeseci, a po ovom natječaju bi mogli ostvariti potporu po osnovi smanjenja za svih 12 mjeseci. Stoga je prijedlog da se korisnicima koji su se prijavili na prethodni natječaj a nisu ostvarili maksimalni propisani iznos potpore, omogući da se prijave na ovaj natječaj za ostvarenje razlike u potpori (za razdoblje 10-12. mjesec 2020. u odnosu na isto razdoblje 2019.), a najviše do maksimalnog propisanog iznos potpore (kumulativno za prethodni i ovaj natječaj)."]
[8,"Maksima savjetovanje d.o.o.","2.UVJETI PRIHVATLJIVOSTI,\n2.1Uvjeti prihvatljivosti korisnika","U točki 2.1. Uvjeti prihvatljivosti korisnika, stavak (1) je navedeno da će se smanjenje prihoda odnosno primitaka za obveznike predaje godišnjih financijskih izvješća (GFI) utvrđivati na temelju GFI, pozicije poslovnih prihoda, a za obveznike poreza na dohodak na temelju ukupnih primitaka. S obzirom da primitci po osnovi dobivenih kredita i zajmova ulaze u ukupne primitke kod obveznika poreza na dohodak, a ne ulaze u poslovne prihode kod obveznika predaje GFI, smatramo da su na ovaj način krši se načelo jednakog postupanja, jer su obveznici poreza na dohodak u neravnopravnom - lošijem položaju u odnosu na obveznike predaje GFI, s obzirom da se za obveznike poreza na dohodak krediti i zajmovi koji će se morati vratiti na ovaj način tretiraju kao ostvareni prihod, dok za obveznike predaje GFI se to nije tako. Stoga je prijedlog da se iz ukupnih primitaka isključuju primitci po osnovi primljenih kredita i zajmova, a iste je jednostavno isključiti jer se prikazuju kao zasebne stavke u obrascu P-PPI."]
[9,"Udruga proizvođača agruma i povrća 'NERETVANSKA MLADEŽ'","2.UVJETI PRIHVATLJIVOSTI,\n2.1Uvjeti prihvatljivosti korisnika","Predlažemo u st. (1) pod c. dodati 'ili smanjenje dobiti' za pravne osobe."]